Bukan Isteri Sempurna

Bukan Isteri Sempurna ialah sebuah siri drama televisyen Malaysia 2015 arahan Azmi Hatta, adaptasi dari novel dengan judul sama karya Tulip Ungu terbitan Kaki Novel. Ia dibintangi oleh Dazrin Kamarudin dan Atikah Suhaime, Afzan A. Rahman. Siri ini memulakan tayangan perdana di Slot Samarinda TV3 dari 3 September 2015 hingga 8 Oktober 2015 menggantikan HidayahMu Ramadan.

Sinopsis
Nina telah diperkosa oleh Danish Arham, kembar kepada Daniel Arman. Apabila Danish Arham melarikan diri, Daniel Arman terpaksa menggantikan tempat abang kembarnya dengan mengahwini Nina. Datuk Zainuddin yang bersangka buruk dengan Nina telah melemparkan pelbagai tuduhan terhadap Nina sehingga Nina melarikan diri.

Lima tahun berlalu. Nina bertemu semula dengan Daniel Arman apabila syarikat tempat dia bekerja bergabung dengan syarikat Daniel Arman dan dia tidak dapat mengelak apabila jawatannya bertukar daripada menjadi setiausaha Zachary kepada PA Daniel Arman. Namun begitu, Daniel Arman tidak pernah membenci Nina. Nina pula tidak pernah mengharapkan cinta Daniel Arman kerana dia sedar hakikat dirinya yang tidak sesempurna wanita lain. Tambahan pula Azzura sering bersama dengan Daniel Arman. Dan Zachary, rakan kongsi Daniel Arman yang tidak putus-putus mengharapkan cinta Nina.

Ketenteraman hidup Nina berkocak apabila Danish Arham kembali dan inginkan Nina sebagai haknya. Danish Arham melakukan pelbagai perkara untuk mendapatkan Nina kembali namun bagi Daniel Arman, Nina telah menjadi isterinya dan dia bertanggungjawab ke atas wanita itu walaupun tidak pernah wujud hubungan suami isteri yang sebenar antara mereka.

Pelakon

Pelakon utama
 Dazrin Kamarudin sebagai Danish Arham/Daniel Arman
 Atikah Suhaime sebagai Nina

Pelakon undangan
 Arash Mohamad sebagai Datuk Zainuddin
 Aleza Shadan sebagai Datin Rogayah
 Mimi Ernida sebagai Azura
 Zulkifli Ismail sebagai Tan Sri Malek
 Afzan A. Rahman sebagai Zachary
 Keena sebagai Zara
 Khatijah Tan sebagai Salamah
 Aishah Atan sebagai Mak Su Zana
 Annie Arifin sebagai Sofea
 Leez Rosli sebagai Rinsha

Drama Melayu 2015
Rancangan TV3